Toe ek deur noord-Duitsland gery het, van Hamburg af na Berlyn toe, het ek by die dorpie Putzlitz self vir my diesel-BMW petrol ingegooi! Gelukkig was dit op 'n werksdag en kon die garage die petrol uitpomp. Maar dit was 'n klomp onnodige geld wat ek betaal het vir die petrol, sowel as vir die arbeid. Onthou, in Duitsland help niemand jou nie; jy maak self vol! Van toe af het ek deeglik geweet wat om te doen as my voertuig by 'n dieselpomp of petrolpomp kom - genoem tenkplek: Tankstelle.